《越溪》
元代·郑东

三月雨晴天气新，老夫起整紫纶巾。岸花红白远迎棹，江燕去来低傍人。

冷面谁能憎俗子，好山吾得作比邻。明时独愧才卑拙，老大犹为江海臣。

作者简介：温州平阳人，字季明，号杲斋。幼嗜书，明《春秋》。尝应科举，不合主司，即弃去，致力为古文。欧阳玄奇其才，欲荐之，会疾卒。弟郑采亦有文名。有《郑氏联璧集》。